armvectores/hy_wikipedia_2023 huggingface dataset:
(4362) Կարլիզ

(4362) Կարլիզ (անգլ.՝ Carlisle), աստերոիդ աստերոիդների հիմնական գոտում։ Հայտնաբերվել է 1978 թվականի օգոստոսի 1-ին Պերիթ աստղադիտարանի կողմից Բիքլիյում։
Միջին հեռավորությունը Արեգակից կազմում է 2,237911 ա. մ., առավելագույնը մոտենում է 2,009 ա. մ. հեռավորության վրա և հեռանում 2,4668 ա. մ.։ Արեգակի շուրջ մեկ ամբողջական պտույտ է կատարում 1222,82 երկրային օրվա ընթացքում, իր ուղեծրով շարժվելով միջինում 0,294401 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4362) Կարլիզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մ.թ.ա. 340


== Դեպքեր ==


== Ծնունդներ ==


== Մահեր ==
Տերտեր Երևանցի

Տերտեր Երևանցի (1290-ական թվականներ, Երևան — 1350-ական թվականներ) - 14-րդ դարի հայ գրող և գրիչ։ Հայտնի երևանցի բանաստեղծներից առաջինը։


== Կենսագրություն ==

Ենթադրաբար ծնվել է 1290 և 1300 թվականների միջև երևանյան հոգևորական Սարգիսի և նրա կին Գոհար-Մելիքի ընտանիքում։ Կրթությունը ստացել է 1310—1320-ական թվականներին Բջնիից ոչ հեռու գտնվող Թեղենյաց վանքում վարդապետ Հակոբի ղեկավարությամբ։ Մոնղոլական տիրապետության ժամանակաշրջանի ծանր սոցիալական պայմաններից ելնելով՝ 1330-ական թվականների սկզբում լքեց հայրենի եզերքը և տեղափոխվեց Ղրիմ. մնացած ողջ կյանքն անցկացրեց թերակղզու տարբեր քաղաքներում և հարևան մարզերում։
Հայտնի է, որ 1336 թվականին Սուրխաթում արտագրել է «Ժողովածու քարոզից Վարդանայ Այգեկցւոյ»), «Քարոզգիրք Վարդանայ Այգեկցւոյ») և «Ժողովածու խրատուց»), հետո տեղափոխվեց Ազակ (Ազով), որտեղ աշխատել է Սուրբ Գրիգոր Լուսավորիչ եկեղեցում։ 1341 թվականին Ազակում ևս մեկ անգամ արտագրեց «Ժողովածու քարոզից Վարդանայ Այգեկցիոյ»։ Գրել է նաև պոեմներ, արտագրված ձեռագրերը հարստացրել է հիշատակող գրառումներով և ոչ մեծ ինքնակենսագրական բանաստեղծություններով, որոնցում, որպես կանոն, գովերգում է Երևանը՝ անվանելով այն «Արարատի ստորոտում պատվարժան քաղաք», «Խոր Վիրապի և Էջմիածնի հարևան» և այլն։ Իր հիշատակարաններից մեկում նկարագրում է իր ճամփորդությունը հարազատ Երևանից Վրաստանով, իսկ այնուհետև ծովով դեպի Կաֆա, իսկ այնուհետև Ազակ։ Մահացել է 1350 և 1360 թվականների միջակայքում։
Նրա ստեղծագործություններում, ինչպես և դարաշրջանի հայկական պոեզիայում ընդհանրապես, հատուկ տեղ ունի ձևով դրամատիկ պոեմը գինու, իմաստունի և խաղողի բանավիճային խոսքը։


== Ծանոթագրություններ ==
Ֆրանսուա Պերիե

Ֆրանսուա Պերիե (ֆրանս.՝ François Périer, իրական անունը՝ Ֆրանսուա Գաբրիել Մարի Պիյու (François Gabriel Marie Pillu), նոյեմբերի 10, 1919(1919-11-10)[…], Փարիզի 16-րդ շրջան, Ֆրանսիա - հունիսի 28, 2002(2002-06-28), Փարիզի 8-րդ շրջան, Ֆրանսիա), թատրոնի և կինոյի ֆրանսիացի դերասան։


== Կենսագրություն ==
Ֆրանսուա Պերիեն ուսանել է Ռենե Սիմոնի հիմնած դրամատիկական դասընթացներում, այնուհետև ընդունվել է Ազգային դրամատիկ արվեստի բարձրագույն կոնսերվատորիա, որտեղ նրա հետ սովորել են դերասան և ռեժիսոր Ժերար Ուրին և դերասան Բեռնար Բլիեն։ Ֆրանսուա Պերիեի թատրոնում խաղացած դերերից հատկանշական էր Հյուգոյի դերը՝ Ժան Պոլ Սարտրի «Կեղտոտ ձեռքեր» պիեսի առաջին բեմադրությունում (1948 թ.):
1938 թվականից Ֆրանսուա Պերիեն նկարահանվել է կինոյում։ Նրա խաղը մշտապես տարբերվել է իր թեթևությամբ, հնարամտությամբ և արտահայտչականությամբ։ Հետպատերազմյան տարիներին նա ֆրանսիական կինոյի հանրաճանաչ դերասաններից մեկն էր և նկարահանվել էր ավելի քան հարյուր ֆիլմերում։ Դրանց թվում էին Ժան Կոկտոյի «Օրփեոս» (1950 թ.), Ֆեդերիկո Ֆելինիի «Կաբիրիայի գիշերները» (1957 թ.) և այլ ֆիլմերում։ Նա հայտնի էր նաև «Ծովահրեշ» (1984-1987 թթ.) իտալական հեռուստասերիալում փաստաբան Տերազինիի դերով, որտեղ նա փայլուն կերպով կերտել էր մաֆիայի հետ կապի մեջ գտնվող հնարագետ, հաշվենկատ և վանող, ծախու իրավաբանի կերպարը։ Այդ ամենով հանդերձ Պերիեն երբեք էլ չի ունեցել բացասական կերպարների խաղացանկ, սակայն կաշառակեր փաստաբանի կերպարը նա կարողացել էր մարմնավորել և ներկայացնել զարմանալիորեն բնական ու ճշմարտացի։


== Անձնական կյանք ==
1941 թվականին Ֆրանսուա Պերիեն ամուսնացել է դերասանուհի Ժակլին Պորելի հետ, ով հայտնի դերասանուհի Ռեժանի թոռնուհին էր։ Նրանք ունեցել են երկու զավակ, դուստրը՝ լրագրող Աննա-Մարի Պերիեն և որդին՝ ռեժիսորի օգնական Ժան-Պիեռ Պերիեն։ Բացի այդ, Ֆրանսուա Պերիեն ընդունել էր կնոջ նախկին ամուսնությունից ծնված որդու՝ լուսանկարիչ Ժան-Մարի Պերիեի հայրությունը։
1947 թվականին նրանք ամուսնալուծվեցին, իսկ 1949 թվականին Ֆրանսուա Պերիեն ամուսնացավ դերասանուհի Մարի Դաեմսի հետ, որից բաժանվել է 1959 թվականին։ 1961 թվականին Ֆրանսուա Պերիեն ամուսնացել է երրորդ անգամ։
Ֆրանսուա Պերիեն մահացել է 2002 թվականին՝ սրտի նոպայից և թաղված է Պասսի գերեզմանատանը, առաջին կնոջ տատի՝ Ռեժանի կողքին։


== Մասնակի ֆիլմագրություն ==


== Ծանոթագրություններ ==
Զուր-Բուլյակ

Զուր-Բուլյակ (ռուս.՝ Зур-Буляк, բաշկիրերեն՝ Ҙур Бүләк), գյուղ Ռուսաստանի, Բաշկորտոստան հանրապետության Բլագովարսկի շրջանի կազմում։
Բնակչությունը 2009 թվականին գրանցված տվյալներով կազմում էր 85 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կռունկի կապպա

Կռունկի կապպա ( լատ.՝ Kappa Gruis, κ Gruis ) միայնակ  աստղ է Կռունկի հարավային համաստեղությունում։ 5,37  տեսանելի մեծությամբ օբյեկտը անզեն աչքով տեսանելի է որպես թույլ նարնջագույն կետ։ Արևից օբյեկտ հեռավորությունը, որը ստացվում է տարեկան պարալաքսը չափելու միջոցով 8.87 աստիճան է, մոտ 368 լուսային տարի է։ Աստղը նահանջում է մեզանից +18 կմ /վրկ հելիոկենտրոն ճառագայթային արագությամբ ։ Նա Արկտուրուս շարժվող խմբի ներկայացուցիչ է։ 
Այն էվոլյուցիայի ուշ փուլի  աստղ է, պատկանում է սպեկտրալ K5 III դասին, գտնվում է ասիմպտոտ հսկա ճյուղի փուլում ։ Միջուկում ջրածնի պարունակությունը գործնականում սպառված է, աստղի արտաքին թաղանթներն ընդլայնվել են մինչև 29,6 արևի շառավղեր։ Լուսավորությունը 200 արեգակնային լուսավորություն է, ֆոտոսֆերայի արդյունավետ ջերմաստիճանը՝ 3990 Կ։


== Նշումներ ==
(9268) 1978 VZ2

(9268) 1978 VZ2, աստերոիդ աստերոիդների հիմնական գոտում։ Հայտնաբերվել է 1978 թվականի նոյեմբերի 7-ին Էլեանորա Հելինի և Շելտ Բասի կողմից Պալոմարում։
Միջին հեռավորությունը Արեգակից կազմում է 2,567916 ա. մ., առավելագույնը մոտենում է 2,3569 ա. մ. հեռավորության վրա և հեռանում 2,779 ա. մ.։ Արեգակի շուրջ մեկ ամբողջական պտույտ է կատարում 1503,04 երկրային օրվա ընթացքում, իր ուղեծրով շարժվելով միջինում 0,239515 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,66° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9268) 1978 VZ2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տերտրի (Սոմի գավառ)

Տերտրի (ֆր.՝ Tertry), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 188 մարդ, բնակչության խտությունը` 38.13 մարդ/կմ²։ Բնակավայրը զբաղեցնում է 4.93 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս-արևելք, Ամյեն քաղաքից 60 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 128 աշխատունակ (15-64 տարեկան)  բնակիչ, որոնցից ակտիվ էին 88-ը, իսկ ոչ ակտիվները` 40։ Ակտիվության ցուցանիշը կազմում է 68,8 %։ 88 աշխատունակ մարդկանցից աշխատել է 79 անձ (47 տղամարդ և 32 կին)։ Գործազուրկ են եղել 9 անձ (4 տղամարդ և 5 կին)։ 40 անաշխատունակներից 10-ը եղել են աշակերտներ կամ ուսանողներ, 12-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ցզյալինցզյան (գետ)

Ցզյալինցզյան (չինարեն՝ 嘉陵江), գետ Չինաստանում։


== Աշխարհագրություն ==
Ցզյալինցզյան գետը թափվում է Յանցզի։ Գետը պատկանում է Արևելաչինական ծովի ավազանին։ Գետի ափին են գտնվում Ֆուցզյան, Սիխե, Դունխե, Բայլունցզյան։


== Հիդրոգրաֆիա ==
Ցզյալինցզյան գետի երկարությունը կազմում է 1119 կմ, ավազանի մակերեսը՝ 160000 կմ2 է։


== Տես նաև ==
Գետ
Ակունք և Գետաբերան


== Արտաքին հղումներ ==
Ցզյալինցզյան գետի մասին Սովետական Մեծ Հանրագիտարանում
Երաժշտի քույրը

«Երաժիշտի քույրը» (ռուս.՝ «Сестра музыканта»), խորհրդային գեղարվեստական ֆիլմ 1970-ական թվականների խորհրդային ավագ դպրոցականների մասին, որը նկարահանել են ռեժիսորներ Պավել և Իսիդոր Խոմսկիները «Մոսֆիլմ» կինոստուդիայում 1971 թվականին։ Ֆիլմը նկարահանվել է Անատոլի Ալեքսինի «Իմ եղբայրը նվագում է կլառնետ» (ռուս.՝ «Мой брат играет на кларнете») վիպակի հիման վրա։
Ֆիլմի պրեմիերան կայացել է 1972 թվականի նոյեմբերի 20-ին։


== Սյուժե ==
Սկսնակ երաժշտի քույրը երազում է իր ողջ կյանքը նվիրել եղբորը ծառայելուն։ Նրա ծրագրերին խառնվում է Ալինա անունով աղջիկը, որին սիրահարվում է նրա տաղանդավոր եղբայրը։ Վերջինս պատրաստվում է երաժիշտ-կատարողների մրցույթին։ Քույրը խաբում է Ալինային՝ ասելով նրան, որ Լյովան (երաժիշտը) արդեն հարսնացու ունի։ Ալինան չի գալիս համերգին, ինչի պատճառով Լյովան ելույթ է ունենում «ոչ լավ  մարզավիճակում»։ Վերջում աղջիկը խոստովանում է իր եղբորը, որ ինքը խաբել է Ալինային, և որ իր պատճառով նա չի եկել։


== Դերերում ==
Իրինա Պոպովա
Սվետլանա Սմեխնովա-Բլագոևիչ
Ալեքսանդր Վդովին
Նինա Ագապովա
Վլադիմիր Շիշկին
Եվգենի Մենշով
Նատալյա Վորոբյով-Խրժիչ
Սերգեյ Շևկունենկո


== Մրցանակներ ==
Կարլովի Վարիի (Չեխոսլովակիա) կինոփառատոնում ֆիլմը մրցանակ է ստացել ռեժիսուրայի համար։


== Ծանոթագրություններ ==
Աթունյան

Աթունյան, հայկական ազգանուն։


== Ազգանունը կրողներ ==


== Ծանոթագրություններ ==
Գլուբոկոե (գյուղ, Կրասնինսկի շրջան)

Անվան այլ կիրառումների համար տե՛ս՝ ԳլուբոկոեԳլուբոկոե (ռուս.՝ Глубокое), գյուղ Ռուսաստանի Սմոլենսկի մարզի Կրասնինսկի շրջանի կազմում։
Բնակչությունը 2007 թվականին գրանցված տվյալներով կազմում էր 70 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուբովիչկա

Լյուբովիչկա (ուկրաիներեն՝ Любовичка), գյուղ Ուկրաինայի Կիրովոգրադի մարզի Ուստինովի շրջանում։
2001 թվականի տվյալներով Լյուբովիչկա գյուղում բնակվում էր 7 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրադսկոյի համայնք

Գրադսկոյի համայնք (մակեդոներեն՝ Општина Градско), երկրորդ մակարդակի վարչատարածքային միավոր Մակեդոնիայի Հանրապետության կենտրոնական հատվածում։ Վարչականորեն մտնում է Վարդարյան ստատիստիկ շրջանի կազմի մեջ։
Վարչական կենտրոնը համարվում է Գրադսկոն, որը նաև համայնքի խոշորագույն բնակավայրերից է։


== Աշխարհագրություն ==
Գրադսկոյի համայնքը տեղակայված է Բալկանյան թերակղզու վրա՝ Մակեդոնիայի Հանրապետության կենտրոնական հատվածում։ Զբաղեցնում է 236,19 կմ² տարածք։
Վարչական կենտրոնը Գրադսկոն է։ Հյուսիս-արևմուտքում սահմանակից է Վելեսի, արևմուտքում՝ Չաշկայի, հյուսիս-արևելքում՝ Շտիպի, հյուսիսում՝ Լոզովոյի, հարավ-արևելքում՝ Նեգոտինոյի, իսկ հարավում՝ Ռոսոմանի համայնքներին։
Գրադսկոյից բացի վարչական միավորի կազմի մեջ մտնում են նաև 15 գյուղական բնակավայրեր։


== Բնակչություն ==
Ըստ 2002 թվականի մարդահամարի տվյալների՝ համայնքի բնակչությունը կազմում է 3760 մարդ։ Նույն թվականի մարդահամարի տվյալներով բնակչության ազգային կազմը հետևյալն էր՝

մակեդոնացիներ` 2924 մարդ (77,77 %)
բոսնիացիներ՝ 465 մարդ (12,37 %)
ալբանացիներ` 125 մարդ (3,32 %)
թուրքեր` 71 մարդ (1,89 %)
գնչուներ` 127 մարդ (3,38 %)
սերբեր` 23 մարդ (0,61 %)
այլ՝ 25 մարդ (0,66 %)


== Տես նաև ==
Մակեդոնիայի Հանրապետության վարչական բաժանում
Վարդարյան շրջան


== Ծանոթագրություններ ==
Մարտինովկա (գյուղ, Գադյաչի շրջան)

Անվան այլ կիրառումների համար տե՛ս՝ ՄարտինովկաՄարտինովկա (ուկրաիներեն՝ Мартинівка), գյուղ Ուկրաինայի Պոլտավայի մարզի Գադյաչի շրջանում։ Հիմնադրվել է 1859 թվականին։
2001 թվականի տվյալներով Մարտինովկա գյուղում բնակվում էր 579 մարդ։ Բնակավայրը զբաղեցնում է 1539 կմ² տարածք։ Բնակչության խտությունը կազմում էր 376,22 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զոնգուլդաքի մարզ

Զոնգուլդաքի մարզ (թուրքերեն՝ Zonguldak ili), նահանգ Թուրքիայի Հանրապետության Սևծովյան տարածաշրջանում։


== Տես նաև ==
Թուրքիայի վարչական բաժանում
Սևծովյան տարածաշրջան
Ռոմաշկի (գյուղ, Լոխովիցայի շրջան)

Անվան այլ կիրառումների համար տե՛ս՝ ՌոմաշկիՌոմաշկի (ուկրաիներեն՝ Ромашки), գյուղ Ուկրաինայի Պոլտավայի մարզի Լոխովիցայի շրջանում։
1982 թվականի տվյալներով Ռոմաշկի գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռեդ Ռիվեր շրջան (Տեխաս)

Անվան այլ կիրառումների համար տե՛ս՝ Ռեդ Ռիվեր շրջան (այլ կիրառումներ)Ռեդ Ռիվեր շրջան (անգլ.՝ Red River County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.719 կմ² է, բնակչությունը՝ 14.314 մարդ (2000 թ. տվյալներով)։ Շրջկենտրոնն է Քլարկսվիլ բնակավայրը։ Կազմավորվել է 1836 թ.։
Նիժնիե Սեկաչի

Նիժնիե Սեկաչի (ռուս.՝ Нижние Секачи), գյուղ Ռուսաստանի Սմոլենսկի մարզի Վելիժսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հայկազ Հովհաննիսյան

Հայկազ Հովհաննիսյան (1958, Վաղարշապատ, Հայկական ԽՍՀ, ԽՍՀՄ), հայ պատմաբան, պատմական գիտությունների դոկտոր, պրոֆեսոր։


== Կենսագրություն ==
Ծնվել է 1958 թվականի հունվարի 1-ին Էջմիածնի շրջանի Գայ գյուղում։ 1975 թ. ոսկե մեդալով ավարտել է գյուղի միջնակարգ դպրոցը։ 1975–1979 թվականներին ուսանել է Երևանի պետական մանկավարժական համալսարանի Պատմության ֆակուլտետում, որն ավարտել է գերազանցության դիպլոմով։ 1979–1985 թվականներին աշխատել է Էջմիածնի շրջանի Բաղրամյան գյուղի միջնակարգ դպրոցում որպես պատմության ուսուցիչ։ 1985–1988 թվականներին ուսումը շարունակել է Երևանի պետական մանկավարժական համալսարանի ասպիրանտուրայում։ 1989 թվականին պաշտպանել է թեկնածուական ատենախոսություն։ 1989 թվականից որպես դասախոս աշխատանքի է անցել Հայկական պետական մանկավարժական համալսարանի Պատմության ֆակուլտետում սկզբում ԽՍՀՄ, ապա՝ Հայոց պատմության ամբիոններում։ 1999 թվականին պաշտպանել է դոկտորական ատենախոսություն «Հայագիտությունը Ռուսաստանում XIX դարում» թեմայով։ 2000 թվականից դասախոսում է ԵՊՀ Պատմության ֆակուլտետի Հայոց պատմության ամբիոնում նախ որպես դոցենտ, այնուհետև՝ պրոֆեսոր։ 2006–2008 թվականներին եղել է ԵՊՀ գիտական վարչության հումանիտար գիտությունների բաժնի պետ, գիտա-կազմակերպչական բաժնի վարիչ։ Չորս մենագրությունների և շուրջ 50 գիտական հոդվածների հեղինակ է։ Գիտական հետազոտությունների հիմնական ոլորտը Հայ-ռուսական հարաբերություններն են։


== Երկեր ==
Հայոց պատմության հիմնահարցերը 19-րդ դարի ռուսական մամուլի հրապարակումներում, Երևան, 1999, 88 էջ։
Հայագիտությունը Ռուսաստանում (Պատմագիտություն, XIX դար), Երևան, 2004, 504 էջ։
Ինչպես գրել ավարտական և կուրսային աշխատանք պատմությունից (մեթոդական հանձնարարականներ), Երևան, 2007, 46 էջ։
Ինչպես գրել գիտական աշխատանք պատմությունից (մեթոդական հանձնարարականներ), Երևան, 2014, 64 էջ։
Սուրմալու (1828-1921 թթ.), Երևան, 2015, 524 էջ։


== Գրականություն ==
Երևանի պետական համալսարանի 90-ամյա պատմության ֆակուլտետը, խմբ. Էդիկ Գ. Մինասյան, Երևան, 2009, էջ 232։


== Արտաքին հղումներ ==
Հայկազ Հովհաննիսյան
Բրունելո

Բրունելո (իտալերեն՝ Brunello), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը 953 մարդ (2001 թվականի տվյալների համաձայն), բնակչության միջին խտությունը՝ 581 մարդ/կմ², զբաղեցնում է 1, 64 կմ² տարածք, փոստային ինդեքս՝ 21022, հեռախոսային կոդը՝ 0332։


== Արտաքին հղումներ ==
Պաշտոնական կայք Archived 2005-12-18 at the Wayback Machine.


== Ծանոթագրություններ ==
S/2009 S 1

S/2009 S 1, Սատուրնի ներքին արբանյակ, պտտվում է B օղակի սահմաններում։ Հայտնաբերվել է «Կասինի» ԱՄԿ-ի կատարած լուսանկարներից մեկում։
Յոզեֆ Անտոն Ստրանիցկի

Յոզեֆ Անտոն Ստրանիցկի (գերմ.՝ Josef Anton Stranitzky, սեպտեմբերի 10, 1676(1676-09-10), Knittelfeld, Murtal District, Շտիրիա - մայիսի 19, 1726(1726-05-19), Վիեննա, Հաբսբուրգի միապետություն), ավստրիացի դերասան և դրամատուրգ։ Ավստրիական պրոֆեսիոնալ թատրոնի հիմնադիրը։ Սովորել է Լայպցիգի համալսարանում, ապա դարձել դերասան, ղեկավարել թափառաշրջիկ թատերախմբեր։ Կատարել է Հանսվուրստի դերը, ստեղծել այդ կոմիկական գործող անձի ավստրիական տարատեսակը։ Հեղինակ է կատակերգությունների (պահպանվել է 14-ը), ըստ էության սցենարների, որոնցում նշանակալից դերը տրված է իմպրովիզացիային։ Ստրանիցկու վերամարմնավորելու վարպետությունը, սուր ժողովրդական հումորը և այլն նպաստել են նրա թատերախմբերի հաջողությանը։ 1706 թվականից աշխատել է Վիեննայում։ 1712 թվականին կազմակերպել է ավստրիական առաջին մշտական թատրոնը (գերմաներեն)։


== Ծանոթագրություններ ==
Էսթեր Էքսպոսիտո

Էսթեր Էքսպոսիտո (իսպ.՝ Ester Expósito, հունվարի 26, 2000(2000-01-26), Մադրիդ, Իսպանիա), իսպանացի դերասանուհի։ Առավել հայտնի է Նեթֆլիքս հեռուստաալիքի թողարկած «Էլիտա» հեռուստասերիալում Կառլա Ռոսոնի դերով։


== Կենսագրություն և կարիերա ==
Ծնվել է Իսպանիայի Մադրիդ քաղաքում։ Խաղացել է թատրոնի այնպիսի ծրագրերում, որոնք եղել են ուշադրության կենտրոնում։ Ծնողների աջակցությամբ 6 տարեկան հասակում նկարահանվել է ֆիլմերում։ 2013-2014 թվականներին ստացել է մրցանակ Մադրիդի հանրային թատրոնի մրցույթներում կնոջ լավագույն դերի համար։ Նա ազատ տիրապետում է անգլերենին։
2016 թվականին նկարահանվել է «Թրումանի շոուն» ֆիլմում։ Նույն թվականին նկարահանվել է «Centro Medico» վավերագրական սերիալում։
2017 թվականին ստացել է Ռութի դերը Estoy Vivo ֆանտաստիկ սերիալի առաջին եթերաշրջանում։
2018 թվականին Էսթերը նկարահանվել է Թու Հիջո դրամատիկական ֆիլմում։ Հետագայում դերասանուհին գտնվել է դրամատիկ մինիսերիալ Լա Կազա։ Մոնտեպերդիդո քասթինգում։
2018 թվականին սկսել է հանդիպել Ալվարո Ռիկոյի հետ։ Նույն թվականին սկսել է նկարահանվել Նեթֆլիքսի թողարկած «Էլիտա» հեռուստասերիալում, մարմնավորելով Կառլայի դերը։ Սերիալում նկարահանվել է Դաննա Պաոլայի, Արոն Պիպերի, Մինա Էլ Համանիի և Խորխե Լոպեսի հետ։


== Ծանոթագրություններ ==
Կարնո քոչարի

Կարնո քոչարի, Քոչարի պարի տարատեսակներից մեկը, որը տարածված է եղել Կարինի շրջանում։ «Քոչարին» Հայկական լեռնաշխարհում ամենատարածված և ներկայումս ամենապահպանված հայկական պարն է։


== Ստուգաբանություն ==
«Քոչ» արմատը, ըստ երևույթին, կապ ունի չամորձատված՝ չկրտած ոչխարի, խոյի «գոչ», «ղոչ» և «խոչ» անվանումների հետ, գալիս է վաղնջական ժամանակներից և կապված է խոյի պաշտամունքի հետ։


== Խորհուրդ ==
Այս սիրված պարատեսակը հրապուրիչ է պատկերավոր գունագեղությամբ և առնական դինամիկայով։ Թեպետ պարողներն այլևս չեն հիշում պարատեսակի նախկին «խոյ-այծային» բովանդակության մասին, սակայն ժամանակն ու հետագա շերտավորումը չեն կարողացել ամբողջովին համահարթել պարի նախասկզբնական (վաղնջական) ձևը։


== Պարային քայլեր ==
«Քոչարի» պարատեսակի ճիշտ ձևի մեջ հստակ պահպանվել են հնագույն շարժումների արմատները, երբեմնի վարքագիծը, ցատկոտումն ու թռչկոտումը, մարտը, խոյերի ու այծերի պոզահարումը, այծամարդու շարժումները։
Խոյի շարժումների նմանակումն առավել վառ արտահայտված է դեպի առաջ, սրընթաց, հարձակողական շարժումների և ծանրության հենարանի տեղաշարժերի մեջ, որոնցով, ասես արտահայտվում է ախոյանին պոզահարելու ցանկությունը։
Կարնո քոչարիի պարային քայլերն են.

աջ ոտքը դրվում է դեպի աջ
ձախ ոտքը կատարում է կցորդ քայլ (ձախ ոտքը միացվում է աջին)
աջ ոտքը դրվում է դեպի աջ
խաղում է ձախ ոտքը
ձախ ոտքը դրվում է դեպի ձախ
աջ ոտքը կատարում է կցորդ քայլ
ձախ ոտքը դրվում է դեպի ձախ
խաղում է աջ ոտքը
տեղում կատարվում է խոյահարող շարժումՊարի առաջին հատվածը պարում են ծնկների վրա զսպանակելով, իսկ երկրորդ հատվածը՝ թաթերի վրա։


== Ծանոթագրություններ ==


== Արտաքին հղումներ ==
Կարնո քոչարին «Կարին» համույթի կատարմամբ
Ուսուցողական հոլովակ
Ռոժե Վայան

Ռոժե Ֆրանսուա Վայան (ֆր.՝ Roger François Vailland, հոկտեմբերի 16, 1907(1907-10-16)[…], Ուազ, Պիկարդիա - մայիսի 12, 1965(1965-05-12)[…] կամ մայիսի 11, 1965(1965-05-11), Մեյոնա), ֆրանսիացի գրող, հասարակական գործիչ, Ֆրանսիայի կոմկուսի անդամ (1952), Դիմադրության շարժման մասնակից և տարեգիր («Տարօրինակ խաղ», 1945 թ., վեպ)։
Վայանը, հիսաթափվելով մոդեռնիզմից («Սյուրռեալիզմն ընդդեմ հեղափոխության», 1948 թ., էսսե), ռեալիզմի մեջ հնարավորություններ է գտել նուրբ հոգեբանական վերլուծության («Հարվածներ թիկունքին», 1948 թ., վեպ), 20-րդ դարում զավակի գաղափարների և արարքների պատմութ հիմնավորման («Միայնակ երիտասարդը», 1951 թ., վեպ), ռազմամոլների նկատմամբ դատավճիռ կայացնելու («Գնդապետ Ֆոստերը իրեն հանցագործ է ճանաչում», 1951 թ., պիես) և միլիոնավոր ընչազուրկ գյուղացիներին (ֆելլահ) իր համակրանքն արտահայտելու համար («Ինչ տեսա Եգիպտոսում», 1952 թ., հայկական հրատարակչությունում 1954 թ., ակնարկներ)։ 1953 թվականին Վայանը այցելել է ԽՍՀՄ։ «Բոմասկ» (1954 թ.) վեպում խորաթափանցորեն քննության է առել ֆրանսական հասարակության բոլոր դասակարգերը՝ առաջին պլանի վրա դնելով պրոլետարական համերաշխությունն ու հերոսների մարդկային վեհությունը։ Հոգեկան ճգնաժամ ապրելով, պատմական լավատեսությունը կորցնելով՝ Վայան հետագա գործերում սահմանափակվել է անհատապաշտական կրքերի («Օրենք», 1957 թ., «Տոն», 1960 թ.) և հոգեբանական կազուսների («Կարմրախայտ», 1964 թ.) նատուրալիստական անատոմիայով։


== Ծանոթագրություններ ==
Միլտոն Գոնսալվես

Միլտոն Գոնսալվես (պորտ.՝ Milton Gonçalves, դեկտեմբերի 9, 1933(1933-12-09), Մոնտե Սանտու դե Մինաս, Մինաս Ժերաիս, Բրազիլիա - մայիսի 30, 2022(2022-05-30), Ռիո դե Ժանեյրո, Բրազիլիա), բրազիլացի դերասան, ռեժիսոր։ «Աֆրոբրազիլական» մշակույթի երևելի գործիչ։


== Կենսագրություն ==


=== Կարիերա ===
Միլտոն Գոնսալվեսը դժվար ճանապարհ է անցել կոշկակարից դառնալով հայտնի դերասան։ Թատրոնում առաջին գլխավոր դերերը նա խաղացել է «Teatro de Arena» թատրոնում, Գվարնիերի Ջանֆրանչեսկոյի և Ավգուստու Բոալյայի պիեսներում։ Թատրոնում նա միայն որպես դերասան չի հանդես եկել, այլ եղել է հնչյունային ռեժիսոր և պրոդյուսեր։
Նա դարձել է Ռեդե Գլոբո հեռուստաալիքի առաջին դերասաններից մեկը։ 1976 թվականին նա հանդես էր գալիս որպես երկրորդ ռեժիսոր «Ստրկուհի Իզաուրա» հեռուստասերիալում։ Զուգահեռաբար սկսեց զարգացնել իր կինոկարիերան։
Եղել է «Սև շարժման»ակտիվիստ Բրազիլիայում, 1990-ական թվականներին եղել է Ռիո դե Ժանեյրո նահանգի նահանգապետի թեկնածու ։ 1980-ականների կեսերին նա համատեղում է դերասանական գործունեությունը պետական պաշտոնը։ Միլտոն Գոնսալվեսը Բրազիլիայի դեմոկրատական կուսակցության անդամ է։


=== Անձնական կյանքը ===
Միլտոն Գոնսալվես, 1966 թվականի մարտի 28-ից ամուսնացած է Օդե Գոնսալվեսի հետ։ Նրանք ունեն երեք երեխա։ Նրա տղան Մաուրիսու Գոնսալվեսը ևս դերասան է։ Միլտոն Գոնսալվեսը 1980-ական թվականներին նա ստանում է պրոֆեսյոնալ լրագրողի կրթություն։


== Ընտրյալ ֆիլմագրություն ==
Երբ ծաղկեց նշենին

Երբ ծաղկեց նշենին (վրաց.՝ როცა აყვავდა ნუში), 1972 թվականին Վրացֆիլմ կինոստուդիայում նկարահանված գեղարվեստական ֆիլմ, քրեական դրամա։


== Սյուժե ==
Տասներորդ դասարանցի Զուրան դառնում է ավտովթարի պատճառ, որում զոհվում է նրա ընկերը։ Զուրայի հարազատները փորձում են փաստերը դասավորել այնպես, որ ապացուցվի, թե պատահարի պատճառը զոհված տղան է. նրանք զոհված տղայի տատին համոզում են ցուցմունք տալ, թե իբր իր թոռն է վարել մեքենան։ Սակայն Զուրան ուզում է ազնվությամբ պատասխանատվություն կրել իր արարքների համար։


== Դերերում ==
Սեսիլիա Թաղաիշվիլի
Զուրաբ Ղիփշիձե - Զուրա
Դավիթ Աբաշիձե - Նիկի
Նոդար Մգալոբլիշվիլի


== Նկարահանող խումբ ==
Ռեժիսորներ՝ Լանա Ղողոբերիձե
Սցենարի հեղինակներ՝ Զաիրա Արսենիշվիլի, Լանա Ղողոբերիձե
Կոմպոզիտոր՝ Գիա Կանչելի
Օպերատոր՝ Գեորգի Չելիձե


== Փաստեր ==
Ֆիլմի գրախոսականն ընդգրկվել է Սերգեյ Կուդրյավցևի «3500 կինոգրախոսություններ» (ռուս.՝ «3500 кинорецензий») գրքում։


== Ծանոթագրություններ ==


== Աղբյուրներ ==
«Երբ ծաղկեց նշենին» ֆիլմը kino-teatr.ru կայքում


== Արտաքին հղումներ ==
«Երբ ծաղկեց նշենին» Archived 2016-03-05 at the Wayback Machine. ֆիլմը Russiancinema կայքում
«Երբ ծաղկեց նշենին»(անգլ.) ֆիլմը Internet Movie Database կայքում
«Երբ ծաղկեց նշենին» ֆիլմը kinopoisk.ru կայքում
«Երբ ծաղկեց նշենին» ֆիլմը ՅուԹյուբ կայքում
Նուբուեն

Նուբուեն (նորվ.՝ Nybyen, հայերեն՝ Նոր քաղաք), փոքր բնակավայր Շպիցբերգեն բևեռային կղզեխմբի Արևմտյան Շպիցբերգենում։ Տեղակայված է Լոնգյիր վարչական կենտրոնի մոտ և գործնականում վերջինիս արվարձանն է։


== Պատմություն ==
Գյուղը հիմնադրվել է 1946-1947 թվականներին «2Բ հանքավայրի» (հետագայում վերանվանվել է «Սանտա Կլաուսի հանքավայր») աշխատողների կողմից։ 20-րդ դարի երկրորդ կեսին դարձել է Լոնգյիրի կարևոր հատվածը, քանի որ այստեղ է տեղակայված եղել միակ պարենային խանութը։
Նուբուենը հանդիսանում է Շպիցբերգենի մշակութային և զբոսաշրջային կենտրոնը։ Բնակավայրի տարածքում տեղակայված է երկու հյուրանոց, շպիցբերգյան գեղարվեստական պատկերասրահը և ստեղծագործական կենտրոնը, ռեստորան գիշերային ակումբ, կինոթատրոն, ինչպես նաև Սվալբարդի միջազգային համալսարանի կամպուսը։


== Տեղադրություն ==
Նուբուենը տեղակայված է «Սարկոֆագ» (նորվ.՝ Sarkofagen) լեռան լանջին՝ Լոնգյիրից 2,5 կմ հեռավորության վրա։ Կենտրոնական փողոցի երկարությունը 100 մետր է։
2002 թվականից գյուղը ընդգրկված է Լոնգյիբուրգեն համայնքի կազմում՝ չնայած համարվում է առանձին բնակավայր։ Նուբուենի և Լոնգյիրի միջև տեղակայված է դպրոցը, իսկ Սվալբարդի օդանավակայանը գտնվում է գյուղից 6 կմ հեռու։ Օդանավակայանից դեպի գյուղ և հակառակ ուղղությամբ գործում է ավտոբուսային երթուղի։
Նուբուենից արևմուտք՝ Սվերդրուպբյուեն գետի ափին, գտնվում են գյուղի հին բնակատեղին, որը կոչվել է Էիներ Սվերդրուպի անունով։ Վերջինս հանդիսանում էր «Store Norske» ընկերության ինժեներ, ով Երկրորդ համաշխարհային պատերազմի ժամանակ ղեկավարել է բրիտանական զինուժի աջակցությամբ իրականացվող «Ֆրիտամ» ռազմագործողությունը։ Այդ կապակցությամբ երբեմն Նուբուենը երբեմն անվանում են արևելյան Սվարդրուպբյուեն (նորվ.՝ Østre Sverdrupbyen):


== Պատկերասրահ ==

		
		


== Ծանոթագրություններ ==


== Արտաքին հղումներ ==
UNIS — Լոնգյիբուրգենի քարտեզ:Archived 2012-03-14 at the Wayback Machine.(նորվ.)
Guesthouse 102 Նուբուենի պատմություն: Archived 2011-08-17 at the Wayback Machine.(նորվ.)
Դայնյուս Ռազաուսկաս

Դայնյուս Ռազաուսկաս (լիտ.՝ Dainius Razauskas, 1960, Վիլնյուս, Լիտվական ԽՍՀ, ԽՍՀՄ), լիտվացի պատմաբան, դիցաբանության մասնագետ և կրոնի պատմաբան, գրող և թարգմանիչ, լիտվական դիցաբանության առաջատար մասնագետներից մեկը։


== Կենսագրություն ==
Երաժիշտ և երգչախմբի ղեկավար Բիրուտե Ռազաուսկենե-Դաուկինայտի որդին (բնիկ՝ Ժարենայա)։ Ավարտել է Վիլնյուսի պետական համալսարանի մաթեմատիկայի և ինֆորմատիկայի ֆակուլտետը, հետագայում սովորել է Ռուսաստանի գիտությունների ակադեմիայում՝ լեզվաբան Վլադիմիր Տոպորովի մոտ։ 2005 թվականին պաշտպանել է դոկտորական աշխատանքը՝ «Դիցաբանական դրույթների բառապաշարային քննություն․ «ձկան» խորհրդապաշտությունը բալթյան-սլավոնական ավանդույթներում»։
2007 թվականից աշխատել է Լիտվայի գրականության և բանահյուսության ինստիտուտում, Վիլնյուսի համալսարանում դասախոսություն է կարդացել Լիտվայի կրոնի և դիցաբանության վերաբերյալ։ Եղել է «Liaudies kultūra» ամսագրի խմբագիր։ 1990 թվականին հրատարակել է «Pro langą: Novelės» պատմվածքների ժողովածուն։ Իոնաս Բասանավիչյուտի մրցանակի դափնեկիր է (2016)։
Դոմանտասի որդին հեղինակ-կատարող և բանաստեղծ է։


== Աշխատություններ ==


=== Լիտվերեն ===
Ryto ratų ritimai: Pagrindinio kosmologinio modelio rekonstrukcija su etimologiniais priedainiais (2000)
Vėjūkas: Lietuvių vėjo demono vardo ir įvaizdžio rekonstrukcija, atsižvelgiant į vieną skitų atitikmenį (osetinų wæjug / wæjyg) (2004)
Vytis simbolikos požiūriu: Baltas raitelis su iškeltu kalaviju raudoname lauke (2008)
Krosnis mitologijoje (2011)
Visi dievai: „panteono“ sąvokos kilmė, pirminis turinys ir lietuviškas atitikmuo (2016)
Maironis: Praamžės tradicijos dainius (2016)
Mitiniai vaizdiniai Donelaičio „Metuose“: Pastabos paraštėse (2016)


=== Ռուսերեն ===
Размышления по поводу двух литовских омонимов: moja мать и moja мах (2002)
Лексико-семантический анализ мифологических концептов: символика "рыбы" в балто-славянской традиции (2004)
Ёж в космогонических преданиях (балто-балканский ареал) (2004)
Ретрский морской кабан в свете балто-славянских быличек о "рыбном пастухе" (2005)
Летающие животные и поющие рыбы, или Круговорот превращений в поэзии Сигитаса Гяды (с Марией Завьяловой)
Два дендромифологических этюда: черемуха и ива


== Ծանոթագրություններ ==


== Արտաքին հղումներ ==
Razauskas Dainius (լիտվ.)
Профиль на сайте Института литовской литературы и народного творчества (լիտվ.)
Профиль на сайте Tautos menta (լիտվ.)
Список работ на сайте LHPA(չաշխատող հղում) (ռուս.)
(9428) Անջելալուզ

(9428) Անջելալուզ (անգլ.՝ Angelalouise), աստերոիդ աստերոիդների հիմնական գոտում։ Հայտնաբերվել է 1996 թվականի փետրվարի 26-ին Սթիվեն Լորիի կողմից Չըրչ Ստրետոնում։
Միջին հեռավորությունը Արեգակից կազմում է 2,709616 ա. մ., առավելագույնը մոտենում է 2,2121 ա. մ. հեռավորության վրա և հեռանում 3,2071 ա. մ.։ Արեգակի շուրջ մեկ ամբողջական պտույտ է կատարում 1629,15 երկրային օրվա ընթացքում, իր ուղեծրով շարժվելով միջինում 0,220975 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9428) Անջելալուզ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ախալի Բուրղուլի

Ախալի Բուրղուլի (վրաց.՝ ახალი ბურღული), գյուղ Վրաստանում։ Գտնվում է Մցխեթ-Մթիանեթ մարզի Դուշեթի շրջանում։


== Դիրք ==
Գտնվում է ծովի մակարդակից 980 մետր բարձրության վրա։ Շրջկենտրոն Դուշեթից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 29 մարդ։


== Ծանոթագրություններ ==
Շտեգեն (Դրայզամտալ)

Շտեգեն (Դրայզամտալ)  (գերմ.՝ Stegen (Dreisamtal)), կոմունա Գերմանիայի Բադեն-Վյուրթեմբերգ երկրամասում։
Ենթարկվում է Ֆրաիբուրգ շրջանին։ Մտնում է Բրայսգաու Վերին Շվարցվալդի շրջանի կազմի մեջ։ Բնակչությունը կազմում է 4311 մարդ (ըստ 2010 թվականի դեկտեմբերի 31-ի)։ Տարածքը կազմում է 23,32 կմ²։ Պաշտոնական կոդ՝ 08 3 15 109։
Քաղաքը բաժանված է 3 քաղաքային համայնքների։


== Ծանոթագրություններ ==


== Արտաքին հղումներ ==
Offizielle Website der Gemeinde Stegen - Kommunal
http://www.freiburg-dreisamtal.de/stegen.htm
Heimatkundlicher Arbeitskreis Stegen
Սանտա Ռոսա (Կատամարկա)

Անվան այլ կիրառումների համար տե՛ս՝ Սանտա Ռոսա (այլ կիրառումներ)Սանտա Ռոսա (իսպ.՝ Departamento de Santa Rosa), դեպարտամենտ Արգենտինայում, Կատամարկա պրովինցիայի կազմում։ Տարածքը՝ 1424 կմ²։ Ըստ վիճակագրության Ազգային ինստիտուտի և Արգենտինայի բնակչության 2010 թվականի մարդահամարի տվյալների՝ դեպարտամենտի բնակչությունը կազմում է 12034 մարդ՝ 2001 թվականի 10349-ի փոխարեն, որը կազմում է 16,3% աճ։ Բնակչության խտությունը՝ 8,45 մարդ/կմ²։ Վարչական կենտրոնը Բանյադա դե Ավանդան է։


== Աշխարհագրություն ==
Դեպարտամենտը գտնվում է Կատամարկա պրովինցիայի արևելքում։ Սահմանակից է՝

հյուսիսում՝ Տուկուման պրովինցիային
արևելքում՝ Սանտյագո դել Եստերո պրովինցիային
հարավում՝ Էլ Ալտո դեպարտամենտին
արևմուտքում՝ Պակլին դեպարտամենտին


== Խոշորագույն բնակավայրեր ==


== Ծանոթագրություններ ==
Ռոսիանա դել Կոնդադո

Ռոսիանա դել Կոնդադո (իսպ.՝ Rociana del Condado), մունիցիպալիտետ Իսպանիայում։ Գտնվում է Ուելվա պրովինցիայի Անդալուզիա ինքնավար համայնքի կազմում։ Տարածքը կազմում է 72 կմ2, բնակչությունը՝ 7362 մարդ (2010 թվականի տվյալներով)։ Պրովինցիայի վարչական կենտրոնից գտնվում է 37 կմ հեռավորության վրա։


== Բնակչություն ==


== Ծանոթագրություններ ==


== Արտաքին հղումներ ==
պաշտոնական կայք Archived 2007-12-28 at the Wayback Machine.
Ayuntamiento de Rociana del Condado Archived 2007-12-28 at the Wayback Machine.
Վերխնի Ալիշտան

Վերխնի Ալիշտան (ռուս.՝ Верхний Алыштан, բաշկիրերեն՝ Үрге Алаштан), գյուղ Ռուսաստանի Բաշկորտոստան հանրապետության Ֆեոդորովսկի շրջանի կազմում։
Բնակչությունը 2011 թվականին գրանցված տվյալներով կազմում էր 471 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աղրջիկ

Աղրջիկ, գյուղ Արևմտյան Հայաստանում, Էրզրումի վիլայեթի Թորթումի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Կասկադյոր

Կասկադյոր, կինեմատոգրաֆիայի մասնագիտություններից, որը կատարում է դժվար և վտանգավոր հնարքները։ Այս անվանումը ծագել է ֆրանսերեն cascadeur բառից, որը թարգմանաբար նշանակում է.
1) «կասկադային դերասան, կասկադյոր, կասկադային դերասանուհի, հնարքային դերասան
2) «ռիսկի սիրահար»
Կասկադյորները ֆիլմերում դերասաններին մասամբ փոխարինում են կադրում, եթե հարկ է լինում կատարել վտանգավոր հնարք։ Կան դերասաններ, որոնք ֆիլմերում իրենք կատարում վտանգավոր հնարքները, ուստի և նրանք միաժամանակ կատարում են նաև կասկադյորի աշխատանքը։ Կասկադյորի ընտրության ժամանակ միշտ աշխատում են գտնել այնպիսի անձի՝ ով մարմնակազմությամբ նման է դերասանին։ Այնուհետև կասկադյորին գրիմում են՝ բերելով դերասանի տեսքին, բայց նկարահանման ժամանակ կասկադյորին դիմացից չեն նկարահանում, այնպես որ դերասանի փոխարինումը կասկադյորով հնարավորինս մնա աննկատ հանդիսատեսի կողմից։


== Հայտնի կասկադյորներ ==
Ջոզեֆ Բայրոք

Ջոզեֆ Բայրոք (անգլ.՝ Joseph Biroc, փետրվարի 12, 1903(1903-02-12), Նյու Յորք, Նյու Յորք, ԱՄՆ - սեպտեմբերի 7, 1996(1996-09-07), Վուդլենդ Հիլզ, Լոս Անջելես, Կալիֆոռնիա, ԱՄՆ), ամերիկացի կինոօպերատոր։ «Օսկար» մրցանակի դափնեկիր Լավագույն օպերատորական աշխատանք անվանակարգում «Ծայրահեղ դժոխք» ֆիլմի համար։


== Կենսագրություն ==
Ջոզեֆ Բայրոքը ծնվել է 1903 թվականի փետրվարի 12-ին Նյու Յորքում։ 1929 թվականին սկսել է աշխատել որպես կինոօպերատոր։ Նրա առաջին հայտնի ֆիլմը եղել է 1946 թվականի «Այս հրաշալի կյանքը» ֆիլմը, որի ռեժիսորը եղել է Ֆրենկ Կապրան։ Ժոզեֆ Բայրոքի մասնակցությամբ ստեղծված ֆիլմերից հայտնի են նաև «Լուռ, լուռ, սիրելի՛ Շառլոտա», «Փյունիկի թռիչքը», «Գրիսոմների ավազակախումբ» և «Հյուսիսի կայսրը» (ռեժիսոր՝ Ռոբերտ Օլդրիչ) կինոնկարները։ Անդամակցել է Ամերիկյան կինոօպերատորների միությանը 1948 թվականից։
Ժոզեֆ Բայրոքը մահացել է 1996 թվականի սեպտեմբերի 7-ին Վուդլենդ Հիլզում։


== Ընտրյալ ֆիլմագրություն ==


== Մրցանակներ և անվանակարգեր ==
«Օսկար» մրցանակ օպերատորական լավագույն աշխատանքի համար
Ներկայացվել է մրցանակի 1965 թվականին «Լուռ, լուռ, սիրելի՛ Շառլոտա» ֆիլմի համար,
Արժանացել է մրցանակի 1975 թվականին Ֆրեդ Քոնեքեմթի հետ համատեղ «Ծայրահեղ դժոխք» ֆիլմի համար։


== Ծանոթագրություններ ==


== Արտաքին հղումներ ==
Կինոօպերատորների օնլայն հանրագիտարան(անգլ.)
(659) Նեստոր

(659) Նեստոր (անգլ.՝ Nestor), աստերոիդ Յուպիտերի տրոյացիներից։ Հայտնաբերվել է 1908 թվականի մարտի 23-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 5,189412 ա. մ., առավելագույնը մոտենում է 4,5949 ա. մ. հեռավորության վրա և հեռանում 5,7839 ա. մ., իսկ Երկրի ուղեծրին Նեստոր աստերոիդը նվազագույնը մոտենում է 3,5848 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 4317,93 երկրային օրվա ընթացքում, իր ուղեծրով շարժվելով միջինում 0,083373 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,52° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(659) Նեստոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Իլինոյս (այլ կիրառումներ)

Իլինոյս կարող է վերաբերել՝

Իլինոյս - նահանգ ԱՄՆ-ում։
Իլինյոս գետ - գետ ԱՄՆ-ում, Միսսիսիպիի ձախ վտակը։
Կուրենկի

Կուրենկի (ռուս.՝ Куренки), գյուղ Ռուսաստանի Սմոլենսկի մարզի Տյոմկինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիշենկի (գյուղ, Լոխովիցայի շրջան)

Անվան այլ կիրառումների համար տե՛ս՝ ՎիշենկիՎիշենկի (ուկրաիներեն՝ Вишеньки), գյուղ Ուկրաինայի Պոլտավայի մարզի Լոխովիցայի շրջանում։ Բնակավայրը նախկինում նաև անվանվել է Բարանովշչինա, Վիսոկի։ Հիմնադրվել է 1734 թվականին։
2001 թվականի տվյալներով Վիշենկի գյուղում բնակվում էր 12 մարդ։ Բնակավայրը զբաղեցնում է 0,353 կմ² տարածք։ Բնակչության խտությունը կազմում էր 33,99 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆուտբոլի Անգլիայի Սուպերգավաթ 2013

Ֆուտբոլի Անգլիայի Սուպերգավաթ 2013 (անգլ.՝ 2013 FA Community Shield), Անգլիայի Սուպերգավաթի 91-րդ խաղարկումը, որն անցկացվել է 2013 թվականի օգոստոսի 11-ին Լոնդոնի Ուեմբլի մարզադաշտում: Հանդիպմանը մասնակցել են 2012/13 թվականների Պրեմիեր լիգայի չեմպիոն «Մանչեսթեր Յունայթեդը» և 2012/13 թվականների Անգլիայի գավաթակիր «Ուիգան Ատլետիկը»։ Արդյունքում 2։0 հաշվով հաղթել է  «Մանչեսթեր Յունայթեդը»։


== Խաղ ==


== Ծանոթագրություններ ==


== Արտաքին հղումներ ==
Հանդիպումը dailymail.co.uk կայքում (անգլ.)
Պիոներսկի (գյուղ, Երմեկեևսկի շրջան)

Անվան այլ կիրառումների համար տե՛ս՝ ՊիոներսկիյՊիոներսկի (ռուս.՝ Пионерский, բաշկիրերեն՝ Пионерский), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 254 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Mahasz

Mahasz (հապավում հունգարերեն հունգ.՝ Magyar Hanglemezkiadók Szövetsége — Հունգարական երաժշտության ձայնագրող ընկերությունների միություն), հունգարական երաժշտական միություն, հիմնված 1992 թվականին։
Mahasz-ը շնորհում է երաժշտական «Ֆոնոգրամմա» մրցանակը։ Կազմակերպությունը կազմում և հրապարակում է ազգային հիթ-շքերթներ, ինչպես նաև կատարում է երաժշտական թողարկումների հավաստագրում։


== Հավաստագրում ==


=== Ալբոմներ ===


=== Սինգլներ ===


=== Երաժշտական DVD-ներ ===


== Ծանոթագրություններ ==


== Արտաքին հղումներ ==
Mahasz
Բուգլաի (գյուղ, Ստարոսինյավսկի շրջան)

Բուգլաի (ուկրաիներեն՝ Буглаї), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Բուգլաի գյուղում բնակվում էր 331 մարդ։ Բնակավայրը զբաղեցնում է 2137 կմ² տարածք։ Բնակչության խտությունը կազմում էր 154,89 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(284) Ամալիա

(284) Ամալիա (անգլ.՝ Amalia), աստերոիդ աստերոիդների հիմնական գոտում։ Հայտնաբերվել է 1889 թվականի մայիսի 29-ին Օգյուստ Շարլուայի կողմից Նիցայում։
Միջին հեռավորությունը Արեգակից կազմում է 2,35826 ա. մ., առավելագույնը մոտենում է 1,8328 ա. մ. հեռավորության վրա և հեռանում 2,8837 ա. մ., իսկ Երկրի ուղեծրին Ամալիա աստերոիդը նվազագույնը մոտենում է 0,832 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1322,78 երկրային օրվա ընթացքում, իր ուղեծրով շարժվելով միջինում 0,272155 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,06° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(284) Ամալիա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կաիրի

Կաիրի (անգլ.՝ Kairi), քաղաք, որը գտնվում է ավստրալիական Քվինսլենդ նահանգի հյուսիսարևելյան մասում։ Քաղաքի բնաչությունը 2011 թվականի տվյալներով կազմում է 460 մարդ։ Քաղաքը գտնվում է Թեյբլլենդս շրջանի կազմում, որի բնակչությունը 45.300 մարդ է (2008 թվականի տվյալներով)։


== Աշխարհագրություն ==
Կաիրին գտնվում է ծովի մակարդակից 697 մետր բարձրության վրա, Ատերտոն սարահարթի վրա։ Քաղաքը գտնվում է Տինարու լճի մոտ։ Ամենամոտիկ բնակեցված կետը Տինարուն է։ Քաղաքը գտնվում է Կաիրիից 4 կմ դեպի հյուսիս։ 12 կմ դեպի հարավ-արևելք գտնվում է Ատերտոն քաղաքը, Քերնս քաղաքը գտնվում է 84 կմ դեպի հյուսիս-արևելք, Բրիսբեն քաղաքը 1698 կմ-ի վրա է, դեպի հարավ-արևելք։


== Պատմություն ==

Կաիրիում պետական դպրոցը բացվել է 1991 թվականին։
Կառավարությունը Կաիրիում համատեղ տնտեսության ստեղծման մասին հայտարարել է 1911 թվականին։ 
Հիսուն ակր հող մաքրվել են ֆերմայի համար, որն ի սկզբանե նախատեսված էր խոշոր եղջերավոր անասունների և խոզերի պահման համար։ Դրամմոնդ Մակֆերսոնը նշանակվել է կառավարչի պաշտոնում (դրանից առաջ նա համատեղ տնտեսության կառավարիչ է եղել Բիգգենդենում)։ 1912 թվականի մարտին տնտեսությունում մշակվել են այնպիսի մշակաբույեր, ինչպիսիք են եգիպտացորենը, կովի ոլոռը, դդումը, շաքարեղեգը և վարունգը։ Համատեղ տնտեսությունը փակվել է 1929 թվականին։
2011 թվականին Քվիսլենդի կառավարությունը նախկին սովխոզի հողերի մեծ մասը` 209 հա, վաճառել է` պահելով միայն 26 հա հողատարածք։


== Ծանոթագրություններ ==
Նադիշեն

Նադիշեն (ուկրաիներեն՝ Надишень), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Նադիշեն գյուղում բնակվում էր 127 մարդ։ Բնակավայրը զբաղեցնում է 0,78 կմ² տարածք։ Բնակչության խտությունը կազմում էր 162,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բելառուսի ֆուտբոլի ֆեդերացիա

Բելառուսի ֆուտբոլի ֆեդերացիան (լրիվ անվանումը՝ «Բելառուսի ֆուտբոլի ֆեդերացիայի ասոցիացիա», ԲՖՖԱ) կազմակերպություն, որը վերահսկում է ֆուտբոլը Բելառուսում։ Շտաբը գտնվում է Մինսկում։ Զբաղվում է ազգային առաջնության, երկրի հավաքականների կազմակերպմամբ, երկրում ֆուտբոլի աջակցմամբ և զարգացմամբ։


== Պատմություն ==
Բելառուսի ֆուտբոլի ֆեդերացիան հիմնադրվել է 1989 թվականին։ 1992 թվականից ՖԻՖԱ-ի անդամ է, որի շնորհիվ Բելառուսի հավաքականը իրավունք ունի մասնակցելու Աշխարհի գավաթին։ 1993 թվականին միացել է ՈւԵՖԱ-ին, որը Բելառուսի հավաքականին թույլ է տվել մասնակցել Եվրոպայի առաջնություններին, իսկ բելառուսական ակումբները եվրոպական մրցումներում։


== Նախագահներ ==
Եվգենի Շունտով (1989-1999)
Գրիգորի Ֆեդորով (1999-2003)
Գենադի Նեվիգլաս (2003-2011)
Սերգեյ Ռումաս (2011-2019)
Վլադիմիր Բազանով (2019 թվականից)


== ԲՖՖ կառուցվածք ==
Բողոքարկման հանձնաժողով
Կարգապահական հանձնաժողով
Վետերանների հանձնաժողով
Երիտասարդական ֆուտբոլի հանձնաժողով
Ֆուտբոլի կանանց կոմիտե
Տարածաշրջանային ֆեդերացիաների հանձնաժողով
Սպորտային կառույցների և արենաների անվտանգության ապահովման կոմիտե
Ֆուտբոլային կարգավիճակի և անցումային հանձնաժողով
Ակումբի արտոնագրման հանձնաժողով
Ակումբի լիցենզավորման բողոքարկման հանձնաժողով
Մրցավարների հանձնաժողով
Հանձնաժողովներ


== Հասցե ==
Հասցե՝ 220020, Մինսկ, Պոբեդիտելիի պող., Դ.20, շենք 3


== Ծանոթագրություններ ==


== Արտաքին հղումներ ==
Պաշտոնական կայք
Բելառուսի ֆուտբոլի ֆեդերացիա Ֆեյսբուքում
Լամանիխա (գետ)

Լամանիխա, գետ Ռուսաստանում, հոսում է Ալթայի Հանրապետությունում, Ալթայի շրջանում։ Գետի գետաբերանը գտնվում է Մարալիխա գետի աջ ափից 19 կիլոմետր հեռավորության վրա։ Գետի երկարությունը 10 կիլոմետր է։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազան շրջանին, գետի ջրերի կառավարման գլխավոր կենտրոնը՝ Կատուն։ Գետի գետային ենթաավազանը՝ Կատունը և Բիան։ Գետի գետային ավազանն է (Վերին) Օբը մինչև Իրտիշի թափվելը։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների։

Ջրային օբյեկտի կոդը հանրային գրանցմամբ — 13010100312115100003519
Կոդը ըստ հիդրոլոգիական հետազոտության (ՌԴ) — 115100351
Ավազանի կոդը — 13.01.01.003
Ծավալի համարը ըստ ՌԴ-ի — 15
Թողարկումը ըստ ՌԴ-ի — 1


== Ծանոթագրություններ ==
Կիսաֆաբրիկատ

Կիսաֆաբրիկատ, աշխատանքի արդյունք, որը մինչև անձնական կամ արտադրական օգտագործման համար պիտանի պատրաստի արտադրանք դառնալը պետք է անցնի մշակման մեկ կամ մի քանի փուլ։
Լինում է՝ 

սեփական արտադրության
գնովի։Առաջինին վերաբերում են լրիվ չմշակված աշխատանքի արդյունքները, որոնք պատրաստված են մի արտադրամասում և պետք է մշակվեն մյուսներում (սև և գունավոր մետաղների, քիմիական մանրաթելերի նախապատրաստուկներ և այլն)։
Գնովի կիսաֆաբրիկատները ստացվում են կոոպերատիվ մատակարարումով (օրինակ, ձուլման գործարաններում արտադրված ձուլածո հենոցները կիսաֆաբրիկատնր են հաստոցաշինական գործարանների համար)։
Պիելա

Պիելա (ռուս.՝ Пыела), գետ Ռուսաստանում, հոսում է Արխանգելսկի մարզում։ Գետի երկարությունը 68 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03020200212103000024785
Հիդրոլոգիական ուսումնասիրությունների կոդը - 103002478
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Նովայա Կազմասկա

Նովայա Կազմասկա (ռուս.՝ Новая Казмаска), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 1145 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեջիդ (Սեբաստիայի գավառ)

Անվան այլ կիրառումների համար տե՛ս՝ Մեջիդ (այլ կիրառումներ)Մեջիդ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Գավրիլովկա (գյուղ, Բորովի շրջան)

Անվան այլ կիրառումների համար տե՛ս՝ ԳավրիլովկաԳավրիլովկա (ուկրաիներեն՝ Гаврилівка), գյուղ Ուկրաինայի Խարկովի մարզի Բորովի շրջանում։ Հիմնադրվել է 1775 թվականին։
2001 թվականի տվյալներով Գավրիլովկա գյուղում բնակվում էր 61 մարդ։ Բնակավայրը զբաղեցնում է 2564 կմ² տարածք։ Բնակչության խտությունը կազմում էր 23,79 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բայուբուրջ

Բայուբուրջ, գյուղ Արևելյան Հայաստանի Ելիզավետպոլի նահանգի Զանգեզուրի գավառում։


== Բնակչություն ==
1907-1908 թվականներին գյուղն ունեցել է 492 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Վան Բուրեն շրջան (Միչիգան)

Անվան այլ կիրառումների համար տե՛ս՝ Վան Բուրեն շրջան (այլ կիրառումներ)Վան Բուրեն շրջան (անգլ.՝ Van Buren County), ԱՄՆ Միչիգան նահանգի 83 վարչական միավորներից մեկը։ Ընդհանուր տարածությունը 2,823 կմ² է, բնակչությունը՝ 76,258 մարդ (2010 թ. տվյալներով)։ Շրջկենտրոնն է Փո Փո բնակավայրը։ Կազմավորվել է 1829 թ.։
Անտուան Ժան Սեն-Մարտեն

Անտուան Ժան Սեն-Մարտեն (ֆր.՝ Antoine Jean de Saint-Martin, հունվարի 17, 1791(1791-01-17), Փարիզ - հուլիսի 17, 1832(1832-07-17), Փարիզ), ֆրանսիացի հայագետ։
Սկզբնական կրթությունն ստացել է Քառազգյաց վարժարանում (1802-09), ապա ուսումը շարունակել Փարիզի Արևելյան կենդանի լեզուների դպրոցում՝ մասնագիտանալով արաբերենի, հայերենի, ասորերենի, թուրքերենի և իրանական լեզուների մեջ։ 1820 թվականից եղել է Ֆրանսիայի ակադեմիայի արևելքի բաժանմունքի ղեկավարը։ 1822 թվականին Ա․ Լ․ Շեզիի, Ա․ Ռեմյուզայի, Մ․ Բրոսեի և այլոց հետ հիմնել է «Ասիական ընկերություն» և «Ժուռնալ Ազիատիկ» հանդեսը։ «Պատմական և աշխարհագրական հիշատակություններ Հայաստանի մասին» (հատոր 1—2, 1818—19) ուսումնասիրությունների ժողովածուներում Անտուան Սեն-Մարտենը նկարագրել է հայոց լեզուն, տվել Հայաստանի պատմությունն ու աշխարհագրությունը, կազմել հայ իշխանների ժամանակագրությունը, ուսումնասիրել Ստեփանոս Օրբելյանի կյանքն ու գործը, Մեծ և Փոքր Հայքերի վիճելի տեղանունները, վերլուծել Մովսես Խորենացու «Հայոց պատմությունը», նկարագրել Դվինը և Հայաստանի այլ քաղաքներ։ Անտուան Ժան Սեն-Մարտենը անդրադարձել է հայկական առակներին ու դրանց հեղինակներին, հայերեն ձեռագրերին, Արշակ Բ-ի ապստամբությանը, Արշակունիների հարստության սկզբնավորմանը Պարսկաստանում և Հայաստանում։


== Ծանոթագրություններ ==